**Informare privind infecţiile acute respiratorii şi gripa**

Săptămâna 40 (1-7 oct.) 2012

Săptămâna 40 (1-7 oct. 2012) este prima săptămână a sezonului de gripă 2012-2013. Din datele Centrului Naţional de Supraveghere şi Control al Bolilor Transmisibile şi ale Centrului Naţional de Gripă din INCDMI Cantacuzinoreiese că în săptămâna 40 din 2012, în România, nu s-a înregistrat activitate a gripei.

În această săptămână nu s-au raportat cazuri clinice compatibile cu gripa (*influenza-like illnesses* <ILI>). Nu au fost recoltate probe deoarece nu a fost depistat nici un caz clinic compatibil cu gripa.

În săptămâna 40 au fost raportate 4.060 cazuri de infecţii respiratorii acute ARI (acute respiratory infections), fiind cu 23% mai puţine decât în aceeaşi săptămână din sezonul precedent 2010-2011. Incidenţa ARI la 100.000 asistaţi în sistemul de supraveghere tip santinelă este în S40 de 611,5⁰⁄₀₀₀₀, nivel situat sub valoarea de 881,7⁰⁄₀₀₀₀ care reprezintă nivelul de bază calculat pentru sezonul 2012-2013. În judeţele Harghita, Covasna, Sibiu, Brăila, Buzău, Dâmboviţa şi Ialomiţa incidenţa ARI a depăşit semnificativ, cu peste o abatere standard, incidenţa medie calculată în sistemul santinelă în săptămâna 40.

**Centrul European pentru Prevenirea şi Controlul Bolii (ECDC)** menţionează că în săptămâna 40 (S40) din 2012 a început supravegherea gripei în sezonul rece 2012-2013 şi că ECDC produce şi publică Jurnalul săptămânalul de supraveghere a gripei (WISO).

Din 25 ţări care au raportat în S40 la ECDC, 24 ţări au raporta că intensitatea gripei a fost joasa, 22 ţări că nu au avut răspândire geografica a gripei şi 19 ţări au raportat că tendinţa gripei a fost staţionară sau descrescătoare.

Nici o probă recoltată de sistemul de supraveghere sentinelă nu a fost pozitivă pentru virusul gripal. Din sistemul de supraveghere non-santinelă au fost 11 probe pozitive pentru virusul gripal tip A şi 4 probe pozitive pentru virusul gripal tip B. Nu au fost raportate cazuri spitalizate de infecţii respiratorii acute severe - SARI - care să fie confirmate cu laboratorul pentru virusul gripal.

În timpul primei săptămâni a sezonului de gripă 2012-2013 (S40) nu a fost evidenţiată activitate semnificativă a gripei în Europa.

 **Biroul European al Organizaţiei Mondiale a Sănătăţii** menţionează în *Buletinul electronic săptămânal* **„*EuroFlu”*** că în S40 activitatea gripală a fost joasă, la nivelul perioadei inter-sezoniere. Majoritatea ţărilor au raportat lipsa răspândirii geografice şi activitate joasă a gripei. Numai Lituania a raportat intensitate medie. Franţa, Lituania, Norvegia, Suedia şi Regatul Unit (Scoţia) au raportat activitate sporadică. Dacă primele detectări de virus gripal au fost raportate de surse non-santinelă în unele ţări, nici un caz de ILI sau ARI ori SARI testat nu a fost pozitiv pentru virusul gripal în săptămâna 40.